ร้านแบล็คแคนยอนมีหลายสาขามาก นอกจากกาแฟแล้วยังมีอาหารทั้งไทยและเทศขายด้วยค่ะ รสชาติไม่เลวเลยทีเดียว เมนูแนะนำคือ ข้าวผัดสะบัดช่อค่ะ อร่อยที่สุดที่เคยทานมา ผัดแบบคลุกคลิกเล็กน้อย มีไก่ผัดกับเห็ดฟาง ต้นหอม พริกหยวก ไข่ รสชาติเยี่ยมยอดมากค่ะ ยำทูน่าทรงเครื่องก็อร่อยค่ะ เพื่อสุขภาพดีค่ะ ราคาปานกลางค่ะ ใครเบื่ออาหารไทยทางร้านก็มีพวกพาสต้าไว้ลิ้มลอง เช่น พาสต้าคาโบนาร่า สเต็กพอร์คช๊อปซอสพริกไทยดำ อร่อยค่ะ หรือจะทานเป็นก๋วยเตี๋ยวราดหน้าไก่สับ น้ำราดหนืดๆ อร่อยดีค่ะ ร้านจะอยู่ที่ชั้น 5 โซนอาหารค่ะ อาหารรอไม่นานมาก ส่วนใหญ่ไปแล้วมีโต๊ะนั่ง พนักงานดูแลดีค่ะ